
ŠAKIŲ RAJONO SAVIVALDYBĖS TARYBA

SPRENDIMAS

DĖL LEIDIMO PAKEISTI NEGYVENAMOSIOS PATALPOS, ESANČIOS LUKŠIŲ MSTL., A. TATARĖS G. 35, PASKIRTĮ
2014 m. balandžio 30 d. Nr. T-142
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 26 ir 30 punktais, 48 straipsnio 2 dalimi ir Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 11 straipsnio 1 dalimi bei atsižvelgdama į uždarosios akcinės bendrovės „Herdenta“ 2014 m. balandžio 4 d. prašymą, nusprendžia,

leisti nuomininkui uždarajai akcinei bendrovei „Herdenta“, nustatyta tvarka parengus ir suderinus patalpos paskirties keitimo projektą, savo lėšomis atlikti pagal 2014 m. balandžio 7 d. Savivaldybės ilgalaikio materialiojo turto nuomos sutartį Nr. 1D-35 naudojamo rajono savivaldybei nuosavybės teise priklausančio turto - 32,52 kv. m ploto patalpos, esančios administraciniame pastate, Lukšių mstl., A. Tatarės g. 35 (Nekilnojamojo daikto kadastrinių matavimų byloje Nr. 84/6136 pastato šifras 1B2/p, unikalus pastato Nr. 8497-1004-9012, patalpos indeksas 1-19), paprastojo remonto darbų užsakovo funkcijas ir pakeisti šios patalpos paskirtį iš administracinės į gydymo.    

